stanford-oval/wikipedia huggingface dataset:
Sven Segerstråle

Sven Gustaf Segerstråle (9. elokuuta 1899 Porvoon maalaiskunta – 24. joulukuuta 1994 Kauniainen) oli suomalainen eläintieteilijä ja meribiologi. Hän sai professorin arvon 1961.
Segerstråle väitteli filosofian tohtoriksi 1939. Hän toimi 1929–1944 biologian ja maantiedon opettajana Tölö svenska samskolassa ja 1926–1969 Suomen tiedeseuran vesibiologisessa laboratoriossa (vuodesta 1955 Merentutkimuslaitoksen biologinen osasto), vuodesta 1944 sen johtajana. Vuosina 1940–1967 hän työskenteli Helsingin yliopiston eläintieteellisessä museossa, vuodesta 1958 yleisen osaston kustoksena. Hän teki uraauurtavaa tutkimusta Itämeren synnystä, suolapitoisuuden merkityksestä kasvi- ja eläinkunnalle sekä merilajien levinneisyydestä. Hän tutki Suomen merenrantaeläimistöä ja vesien eläimistön jääkautista historiaa.
Hän julkaisi biologian oppikirjan Det underbara livet (1949, käännetty useille kielille, suom. Ihmeellinen elämä), sekä uskonnonfilosofisen teoksen Elämän arvoitus (1968), joka herätti keskustelua Segerstrålen puolustaman luomisteorian vuoksi.
Segerstrålen vanhemmat olivat opettaja, valtiopäivämies Knut Albert Segerstråle ja taiteilija Hanna Frosterus-Segerstråle. Hänen veljensä oli Lennart Segerstråle ja sisarensa Solveig von Schoultz ja arkkitehti Ellen Segerstråle.
Strömberg Park

Strömbergin teollisuusalueen moottoritehdas oli ensimmäinen Alvar Aallon asemakaavan mukaan alueelle rakennettu tehdasrakennus. Sen työpiirustukset on tehnyt Egil Nicklin, mutta pääpiirustukset ovat todennäköisesti Aallon itsensä tekemät.
Liesitehtaan pääjulkisivun muodostavat kolmikerroksisen toimisto-osan ikkunat ja niiden väliset pilasterit.
Strömberg Park on teollisuuspuisto Vaasan Huutoniemellä. Sen rakennutti alkujaan sähköteollisuusyritys Strömberg, mutta nykyään alue on pääosin ABB:n omistuksessa. Se on Vaasan suurin yrityspuisto, ja toimistotilaa siellä on noin 250 000 neliömetriä. Työntekijöitä alueella on yli 3 000.
Kulttuurihistoriallisesti merkittävän alueen asemakaavan suunnitteli Alvar Aalto, ja alue on inventoitu valtakunnallisesti merkittäviin rakennettuihin kulttuuriympäristöihin. Aalto ohjasi myös alkuperäisten tehdasrakennusten suunnittelua, vaikka monet rakennuksista onkin listattu joko Egil Nicklinille tai Eskil Haldinille.
Sijainti ja käyttö

Strömberg Park sijaitsee Vaasan Huutoniemessä. Alue sijaitsee Yhdystien lounaispuolella, ja itse alueen halkaisee Strömbergin puistotie, jonka varrella ovat useimmat tuotantolaitoksista. Alue on aidattu, mutta sinne johtavat portit ovat avoinna.
Strömberg Park on Vaasan suurin yrityspuisto. Sen pinta-ala on yli 72 hehtaaria, ja siellä on toimistotilaa noin 250 000 neliömetriä. Yrityspuisto on pääosin sen omistaman ABB:n käytössä, mutta yritys vuokraa tiloja myös muille toimijoille. Alueella työskentelee yli 3 000 ihmistä, ja niistä ABB:n palveluksessa on noin kaksi kolmasosaa.
Historia

Sähköteollisuusyritys Strömberg osallistui sotatarviketuotantoon jo talvisodan aikana. Se valmisti muun muassa ammuksia Puolustusvoimille. Sotatalouspäällikkö ilmoitti kesällä 1940, ettei yrityksen Helsingin Pitäjänmäen tuotantotilat olleet soveltuvia kriisitilanteen toiminnalle.
Strömberg harkitsi muun muassa Kokkolan ja Vähänkyrön vanhoja teollisuuskiinteistöjä, mutta päätti rakennuttaa uuden tehdasalueen Vaasaan. Vaasan kaupunki myi kesällä 1940 Huutoniemen alueelta 70 hehtaarin alueen lähes muodolliseen hintaan. Tontti sijaitsi hyvällä paikalla rautatien ja maantien välissä sekä lähellä keskustaa.
Teollisuusalueen ensimmäisen asemakaavan laati syksyllä 1940 kaupungingeodeetti J. Weckström, jonka suunnitelmista toteitui vain kojetehtaan rakennuksista. Alvar Aalto teki uuden asemakaavan vuosien 1945 ja 1946 aikana. Kojetehtaan jälkeen vuoteen 1948 alueelle valmistuivat moottoritehdas, keskusvarasto ja kontaktoritehdas. Kojetehtaan tuotanto käynnistyi vuonna 1944 moottoreihin liittyneillä kojeilla, mutta kontaktoritehtaan valmistuttua alueen tärkeimmiksi tuotteiksi nousivat kontaktorit, kytkimet ja valurautakotelot.
Teollisuusalueen toisessa rakennusvaiheessa 1950–1956 valmistui toimisto ja porttirakennus, kaksi muuntajatehdasta, liesitehdas sekä korkeajännitelaboratorio. 1960-luvulla puolestaan rakennettiin yksikerroksisia teollisuushalleja.
Strömbergin suurmuuntajien valmistus keskittyi 1950-luvulla Vaasaan, ja ne olivat seuraavalla vuosikymmenellä koko yrityksen kasvun perusta. Moottorien suunnitelu siirtyi kokonaan Vaasaan, kun uusi moottoritehtas valmistui vuonna 1970. Liesiä valmistettiin puolestaan Vaasassa vuoteen 1974 asti. Strömberg nousi parhaimmillaan Vaasan suurimmaksi teollisuuden alan työntekijäksi.
Strömbergin teollisuusalue on siirtynyt yrityskauppojen myötä ruotsalais-sveitsiläiselle ABB:lle. Se on vielä 2010-luvulla pääosin ABB:n käytössä, mutta se vuokraa tiloja myös muille yrityksille. Vuoden 2014 tietojen mukaan alueella työskenteli yli 3 000 henkilöä.
Arkkitehtuuri ja kulttuuriperintö

Alvar Aalto ohjasi 1940-luvun lopulle asti Strömbergin teollisuusalueen rakennustoimintaa. Hänen keskeisin ajatuksensa asemakaavassa oli teollisuusrakennusten sijoittaminen suomalaiseen mänty-sekametsään. Työntekijöiden viihtyvyys oli alueen suunnittelussa hyvin tärkeänä ohjenuorana. Tehdasalue on jaettu järkevän kokoisiin yksiköihin ja sijoitettu väljästi keskelle luontoa. Luonto saatiin myös mukaan rakennuksiin, sillä tehdashalleihin suunniteltiin suuret ikkunat ja niissä käytettiin luonnonmateriaaleja.
Aalto suunnitteli itse rakennuksista ja rakennelmista vain keskusvaraston ja pyöräkatoksen. Hänen vaikutuksensa näkyy kuitenkin monissa muissakin alkuvaiheen rakennuksissa. Vaikka suunnittelutyöt menivätkin muun muassa Egil Nicklinin ja Eskil Haldinin nimiin, Aalto ohjasi varsin yksityiskohtaisesti rakennustoimintaa. Aaltoa voitaneen pitää tarkkojen ohjeistustensa ansiosta myös kontaktoritehtaan suunnittelijana. Lisäksi hän osallistui keskeisesti myös moottoritehtaan suunnitteluun. Eskil Haldin oli pitkään teollisuusalueen pääsuunnittelija, sillä valtaosa kaikista töistä 1950-luvulta 1970-luvulle ovat hänen tekemiään. Hän jäi eläkkeelle vuonna 1974.
Vaasalaissyntyinen Bertel Liljeqvist suunnitteli 1940- ja 1950-lukujen vaihteessa muun muassa Strömbergin teollisuusalueen korkeajännitelaboratorion. Vaasan kaupunginarkkitehti Ingvald Serenius suunnitteli ruokalarakennuksen ja osallistui liesitehtaan suunnitteluun. Annikki Nurmisen toimisto on puolestaan vastannut lähes kaikista 1970-luvun alkupuolen jälkeen tehdyistä uudisrakennuksista sekä muutostöistä.
Strömbergin teollisuusalue on inventoitu valtakunnallisesti merkittäviin rakennettuihin kulttuuriympäristöihin, koska se edustaa ympäristöllisesti, kulttuurihistoriallisesti ja rakennustaiteellisesti merkittävää toisen maailmansodan jälkeistä teollisuusrakentamista. Aallon Strömbergin tehtaille suunnittelema Aaltopuiston asuinalue on osa kohdetta.
This One’s for Rock’n’roll – The Best of Hanoi Rocks 1980–2008

| This One’s for Rock’n’roll – The Best of Hanoi Rocks 1980–2008 Hanoi Rocks |
| --- | --- | --- |

Kokoelmalevyn tiedot
 Äänitetty : 1981–1985, 2002–2007
 Julkaistu: 26. marraskuuta 2008
 Tyylilaji: rock, punk, hard rock, glam rock
 Kesto: 02.05.19
 Levy-yhtiö: Johanna, Backstage Alliance
Listasijoitukset
  Suomen virallinen lista: 22.
Hanoi Rocksin muut julkaisut
| Street Poetry 2007 | This One’s for Rock’n’roll – The Best of Hanoi Rocks 1980–2008 2008 | Parhaat 2008 |
This One’s for Rock’n’roll – The Best of Hanoi Rocks 1980–2008 on suomalaisen rock-yhtye Hanoi Rocksin kaksilevyinen, viimeinen taltiointi. Levyille on koottu 33 tunnetuinta Hanoi Rocksin kappaletta. Albumi nousi Suomen virallisen listan sijalle 22.
Kokoelma sisältää myös lehtisen, jossa kerrotaan Hanoi Rocksin historiasta. Siihen on myös lisätty tunnettujen muusikojen omia kokemuksia Hanoi Rocksista (mm. Jussi 69 ja Alice Cooper ovat kirjoittaneet osuutensa).
Levyn etukanteen on painettu Hanoi Rocksin jäsenten nimikirjoitukset. Nimikirjoituksen antoivat Mike Monroe, Andy McCoy, Nasty Suicide, Sam Yaffa, Razzle, Gyp Casino, Lacu, Conny Bloom ja A.C. Christell.
Kappaleiden kirjoittamisesta on vastannut lähes yksinomaan yhtyeen soolokitaristi Andy McCoy, mutta kymmenessä kappaleessa on käytetty muidenkin muusikoiden apua kappaleiden syntymiseen.
Kappaleet

Kaikki kappaleet on kirjoittanut Andy McCoy ja Mike Monroe myös toisella levyllä, ellei toisin mainita.
| --- | --- |
 CD 1: 1979–1985 Lost In The City – 3.52  Tragedy – 4.04  11th Street Kids – 4.00  Oriental Beat – 3.08  No Law Or Order – 3.40  Motorvatin’ – 3.13  (säv. McCoy, Monroe)  Taxi Driver – 4.15  Café Avenue – 3.25  Love's An Injection – 3.26  Back to Mystery City – 4.56  Until I Get You – 4.37  Malibu Beach Nightmare – 2.47  Up Around the Bend – 3.07  (säv. Fogerty)  Don’t You Ever Leave Me – 4.04  High School – 3.52  (säv. McCoy, Ezrin)  Underwater World – 5.16  (säv. McCoy, Hunter)  Boulevard Of Broken Dreams – 4.05  (säv. McCoy, Ezrin, Hunter)  Million Miles Away – 4.49  (säv. McCoy, Monroe, Ezrin) :  CD 2: 2001–2009 People Like Me – 2.54  A Day Late, A Dollar Short – 3.05  Obscured – 4.10  (säv. Monroe, Wilder, Fernandez, Amaral, Gutierrez)  In My Darkest Moment – 4.21  Back in Yer Face – 3.34  Better High – 3.20  You Make The Earth Move – 3.34  Eternal Optimist – 3.30  Center Of My Universe – 4.43  Hypermobile – 4.05  (säv. Bloom, McCoy, Monroe)  Fashion – 3.16  This One’s for Rock’n’Roll – 3.44  Teenage Revolution – 3.36  Worldshaker – 2.55  (säv. Varonen, Taskinen, McCoy, Monroe), ei aikaisemmin julkaistu  Grin And Bear It – 3.04  (säv. Lahtinen, McCoy, Monroe), ei aikaisemmin julkaistu
Kokoonpano

| --- | --- |
 CD 1 Mike Monroe – laulu, saksofoni, huuliharppu  Andy McCoy – kitara, koskettimet, taustalaulu  Nasty Suicide – sähkökitara, taustalaulu  Sam Yaffa – basso  Gyp Casino – rummut  Razzle – rummut (alkaen kappaleesta ”Back to Mystery City”) :  CD 2 Mike Monroe – laulu, saksofoni, koskettimet  Andy McCoy – sähkökitara, taustalaulu  Costello Hautamäki – sähkökitara, taustalaulu  Timpa Laine – basso  Conny Bloom – sähkökitara, taustalaulu (alkaen kappaleesta ”Back in Yer Face”)  Andy Christell – basso, taustalaulu (alkaen kappaleesta ”Back in Yer Face”)  Lacu – rummut
Arvostelut

Allmusic:
Imperiumi.net:
Soundi:
Suomen kendoseurojen keskusliitto

Suomen kendoseurojen keskusliitto  on suomalaisten kendoseurojen kattojärjestö. Kendoliiton lajivalikoimaan kuuluvat kendō, ZNKR iaidō (liitetty 2000), ZNKR jōdō (liitetty 2002) ja Atarashii naginata-do (liitetty 2012). Liittoon kuului 2010 lopussa 30 seuraa, joista kahdessa ei ollut aktiivista toimintaa 2010. Kendoliiton seuroista harjoitellaan kendoa 24 seurassa, iaidōa 13 seurassa ja jōdōa 5 seurassa. Jäseniä Suomen kendoseurojen keskusliitto oli vuoden 2010 syksyllä yli 753 henkeä.  Suomen kendoseurojen keskusliitto ry on SLU:n jäsen.
Suomen Kendoliiton tehtäviä

FKA toimii kendon kattojärjestönä Suomessa ja on Euroopan kendoliiton (engl. European Kendo Federation, EKF) jäsen. Kendoliiton tehtäviin kuuluvat vyökokeiden (graduoinnit) hallinnointi, maajoukkueiden (kendō, iaidō ja jōdō) muodostaminen ja valmennus.
Graduoinnit

Kendōn, iaidōn ja jōdōn kyū-arvot graduoidaan FKA:n kansallisten vaatimustason mukaan joko seuroissa tai kansallisten leirien tai kilpailujen yhteydessä FKA:n luvalla.
Kendōn, iaidōn ja jōdōn dan-arvot graduoidaan Euroopan kendoliiton (engl. European Kendo Federation, EKF ) vaatimustason mukaan kansallisten tai kansainvälisten leirien tai kilpailujen yhteydessä. Dan-graduointitilaisuuden järjestäminen vaatii aina EKF:n luvan. Edellä mainitulla tavalla graduoidut dan-arvot ovat Kansainvälisen kendoliiton (engl. International Kendo Federation, IKF ) vaatimustasot täyttäviä ja voimassa IKF:n kuuluvissa kendomaissa.
FKA:n maajoukkueet > FKA:n ZNKR jōdōmaajoukkue

Suomalainen ZNKR jōdō-maajoukkue 2005
Mudan Loponen
Mudan Lakkisto
Joukkue/vara Kiesiläinen
Shodan, Joukkue/Sempō Timo Reenpää
Shodan, Joukkue/Fukushō Lehmusvyöry
Nidan, Joukkue/Taishō Pitkänen
Manageri Lehtinen
Suomen kendoseurojen keskusliiton (FKA:n) puheenjohtajat

| Kausi | Nimi | Kendoseura | kaupunki |
| --- | --- | --- | --- |
| 1988 | Tarja Takayama |  |  |
| 1989-1992 | Riku Joki | KKTI | Helsinki |
| 1993 | Mervi Porevuo | KKTI | Helsinki |
| 1994-1996 | Jukka Jalava | KKTI | Helsinki |
| 1997-1998 | Kari Jääskeläinen | KKTI | Helsinki |
| 1999-2000 | Jukka Uusisalo | Porin kendoseura Dai kuma Ken Kai | Pori |
| 2001-2009 | Ari Lehtinen | Porin kendoseura Dai kuma Ken Kai | Pori |
| 2010- jatkuu | Niko Saikkonen | Hämeenlinnan kendoseura Joo Ken Kai | Hämeenlinna |

Ari Lehtinen kutsuttiin Suomen kendoseurojen keskusliiton kunniajäseneksi Porissa kendoliiton kevätkokouksessa 9. huhtikuuta 2011.
Suomen kendoseurojen keskusliiton (FKA:n) ZNKR iaidōvastaavat

| Kausi | Nimi | Kendoseura | kaupunki |
| --- | --- | --- | --- |
| 2000–2007 | José Martinez-Abarca | 1999 - 2006 (KKTI) / 2007 - (Lebudo) | Espoo |
| 2008–2010 | Jukka Uusisalo | Porin kendoseura Dai kuma Ken Kai | Pori |
| 2010–2013 | Paulus Artimo | Leppävaaran Budoseura | Helsinki |
| 2014–2016 | Pasi Rupponen | Helsingin kendoseura Ki-Ken-Tai-Icchi Ry | Helsinki |
| 2016–2018 | Paulus Artimo | Leppävaaran Budoseura | Espoo |
| 2019– | Richard Raurala | Helsingin kendoseura Ki-Ken-Tai-Icchi Ry | Helsinki |
Suomen kendoseurojen keskusliiton (FKA:n) ZNKR jodōvastaavat

| Kausi | Nimi | Kendoseura | kaupunki |
| --- | --- | --- | --- |
| 2002-2004 | Asko Pitkänen | Rendaino | Turku |
| 2005-2007 | Mikko Lehmusvyöry | Helsingin kendoseura Ki-Ken-Tai-Icchi Ry | Helsinki |

| 2008-2012 | Timo Reenpää | Helsingin kendoseura Ki-Ken-Tai-Icchi Ry | Helsinki |
| 2013- | Mikko Lehmusvyöry | Helsingin kendoseura Ki-Ken-Tai-Icchi Ry | Helsinki |
Suomen kendoseurojen keskusliiton kunniajäsenet

| Kutsuttu | Nimi | Kendoseura | kaupunki |
| --- | --- | --- | --- |
| 2011 | Ari Lehtinen | Porin kendoseura Dai kuma Ken Kai | Pori |
| 2012 | Mikko Salonen | Helsingin kendoseura Ki-Ken-Tai-Icchi Ry | Helsinki |
| 2017 | José Martinez-Abarca | Leppävaaran Budoseura | Espoo |
| 2019 | Timo Reenpää | Helsingin kendoseura Ki-Ken-Tai-Icchi Ry | Helsinki |
Talous

Suomen kendoseurojen keskusliitto on saanut vuosina 2018–2023 Opetus- ja kulttuuriministeriön yleisavustusta liikuntaa edistävien järjestöjen toimintaan yhteensä noin 62 000 euroa. Vuosittainen tuki on ollut vuodesta 2019 lähtien 10 000 euroa.
Aiheesta muualla

Suomen kendoseurojen keskusliitto / Finnish Kendo Association
Euroopan Kendoliitto / European Kendo Federation, EKA (Arkistoitu – Internet Archive)
Tom Bosley

| Tom Bosley |
| --- | --- |
 Tom Bosley vuonna 1960.
Henkilötiedot
Syntynyt: 1. lokakuuta 1927 Chicago, Illinois
Kuollut: 19. lokakuuta 2010 (83 vuotta) Rancho Mirage, Kalifornia
Aiheesta muualla
IMDb
Elonet
Thomas Edward "Tom" Bosley (1. lokakuuta 1927 Chicago, Illinois – 19. lokakuuta 2010 Rancho Mirage, Kalifornia) oli yhdysvaltalainen näyttelijä. Hän opiskeli DePaulin yliopistossa, Chicagossa. Bosley tunnettiin erityisesti isällisistä ja sympaattisista roolihahmoistaan televisiosarjoissa Onnen päivät ja Isä Dowlingin mysteerit.
Bosleylle myönnettiin Tony-palkinto suorituksestaan New Yorkin pormestarina Broadway-musikaalissa Fiorello! (1959). Hän oli sukutaustaltaan juutalainen.
Valikoitu filmografia

Tyttöjen Henry (1964)
Lemmenlaiva (1976)
With This Ring (1978)
Onnenpäivät (1974–1984)
Murhasta tuli totta (1984–1988)
Isä Dowlingin mysteerit (1987–1991)
Popstar (2005)
70's Show (2006)
Aiheesta muualla

Kuvia tai muita tiedostoja aiheesta Tom Bosley Wikimedia Commonsissa
Tom Bosleyn muistokirjoitus Helsingin Sanomissa[vanhentunut linkki]
Tom Bosley Internet Movie Databasessa. (englanniksi)
Suurijärvi (Mikkeli, Sopenkylä)

| Suurijärvi |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli, Mäntyharju
Koordinaatit:  61°23′30″N, 27°09′03″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäveden valuma-alue (14.97)
Laskuoja:  oja Kallaveteen 
Järvinumero:  14.972.1.060
Mittaustietoja
Pinnankorkeus:  91 m  
Pituus:  740 m  
Leveys:  710 m  
Rantaviiva:  2,451 km  
Pinta-ala:  16,69 ha  
Saaria:  ei saaria 
 fiSuurijärvi 
Suurijärvi  on Etelä-Savossa Mikkelissä ja Mäntyharjulla Sopenkylän lähellä sijaitseva järvi.
Maantietoa

Järvi on 740 metriä pitkä, 710 metriä leveä, ja sen pinta-ala on 16,7 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Sen rantaviivan pituus on 2,5 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Pyhäveden valuma-alueella (14.97), jonka Kallaveden alueeseen (14.972) se kuuluu. Järven vedenpinnan korkeus on 91 metriä mpy.
Tony Thompson

| Tony Thompson |
| --- | --- |

Henkilötiedot
Syntynyt: 15. marraskuuta 1954
Kuollut: 12. marraskuuta 2003 (48 vuotta)
Ammatti:  muusikko
Muusikko
Tyylilajit:  uusi aalto, vaihtoehtorock, hard rock, poprock, disco, hip hop, funk, R&B, soul
Soittimet:  rummut
Yhtyeet:  The Power Station, Chic, Distance, David Bowie, Elton John, Mick Jagger, Crown of Thorns
  [ Muokkaa Wikidatassa ] [ ohje ]  
Tony Thompson (15. marraskuuta 1954 – 12. marraskuuta 2003) oli yhdysvaltalainen sessiorumpali. Hänellä oli antiguabarbudalaisia sukujuuria.
Thompson syntyi New Yorkissa ja teki pitkäaikaista yhteistyötä Chicin kanssa. 1970-luvulla hän rummutti myös Labelle-yhtyeelle.
Chicin hajottua väliaikaisesti 1983 Thompson esiintyi rumpalina muun muassa Jody Watleyn, Madonnan, Rod Stewartin, Robert Palmerin, Mick Jaggerin ja David Bowien levytyksillä.
Thompson oli jäsen Power Station -yhtyeessä ja esiintyi vuoden 1985 Live Aid -hyväntekeväisyyskonsertissa. Thompsonin liittymistä Led Zeppeliniin harkittiin, mutta suunnitelman esti hänen loukkaantumisensa auto-onnettomuudessa 1986.
Thompson kuoli munuaissyöpään kolme päivää ennen kuin olisi täyttänyt 49 vuotta.
Tom Blyth

| Tom Blyth |
| --- | --- |

Henkilötiedot
Syntynyt: 2. helmikuuta 1995 (ikä 29) Birmingham, Iso-Britannia
Ammatti:  näyttelijä
Aiheesta muualla
IMDb 
Tom Blyth (s. 2. helmikuuta 1995 Birmingham) on brittiläinen näyttelijä.
Blyth on opiskellut Bilborough Collegessa ja The Television Workshopissa Nottinghamissa. 21-vuotiaana hänelle tarjottiin paikkaa yhdessä maailman halutuimmista näyttelijöiden koulutusohjelmista Juilliard Schoolissa New Yorkissa, joka on kouluttanut monia kuuluisia näyttelijöitä ja muusikoita. Hän valmistui Juilliard Schoolista vuonna 2020.
Blyth on näytellyt muun muassa televisiosarjoissa The Gilded Age (2022) ja Billy the Kid (2022–). Elokuvarooleja hän on tehnyt muun muassa elokuvissa Scott and Sid (2018), The Benediction (2021) ja Nälkäpeli: Balladi laululinnuista ja käärmeistä (2023).
Filmografia (valikoima) > Elokuvat

| Vuosi | Elokuva | Rooli | Ohjaaja |
| --- | --- | --- | --- |
| 2010 | Robin Hood | villilapsi |  |

| 2010 | Pelican Blood | nuori Nikko |  |

| 2016 | Wash Club | Doug |  |

| 2018 | Scott and Sid | Sid |  |

| 2021 | The Benediction | Glen Byam Shaw |  |

| 2023 | Balladi laululinnuista ja käärmeistä | Coriolanus Snow | Francis Lawrence |
Filmografia (valikoima) > Televisiosarjat

| Vuosi | Sarja | Suomenkielinen nimi | Rooli | Muuta |
| --- | --- | --- | --- | --- |
| 2022 | The Gilded Age |  | Archie Baldwin | vieraileva jaksossa 1 |
| 2022– | Billy the Kid |  | Henry McCarty / Billy the Kid |  |


Käännös suomeksi
Sven Senteler

| Sven Senteler> Henkilötiedot |
| --- | --- |
Syntynyt: 11. elokuuta 1992 (ikä 32) Zürich, Sveitsi
Kansalaisuus:   Sveitsi
Jääkiekkoilija
Pelipaikka:  keskushyökkääjä
Maila:  vasen
Pituus:  185 cm
Paino:  90 kg
Seura
Seura:  EV Zug
Sarja:  National League
Pelaajaura
Pääsarjaura:  2013–
Aik. seurat:  GCK Lions (NLB)   ZSC Lions (NLA)
Sven Senteler (s. 11. elokuuta 1992 Zürich, Sveitsi) on sveitsiläinen jääkiekkoilija. Hänen pelipaikkansa on keskushyökkääjä tai vasen laitahyökkääjä ja hän laukoo vasemmalta. Senteler edustaa Sveitsin NLA-liigassa pelaavaa EV Zugia.
Senteler on edustanut EV Zugia kaudesta 2015–2016 lähtien ja hänellä on sopimus joukkueen kanssa kauden 2025–2026 loppuun saakka. Hän on edustanut NLA:ssa myös ZSC Lionsin joukkuetta kahden kauden ajan. Senteler on urallaan voittanut kolme NLA:n mestaruutta. Senteler on pelannut 366 NLA:n runkosarjan ottelua. Näissä otteluissa hän on tehnyt 83 maalia ja 75 syöttöä eli 158 tehopistettä. Senteler on pelannut 102 NLA:n pudotuspelien ottelua. Näissä otteluissa hän on tehnyt seitsemän maalia ja 15 syöttöä eli 22 tehopistettä.  Uran tilastot päivitetty 18. tammikuuta 2024.
Senteler kuului Sveitsin joukkueeseen Suomen ja Latvian MM-kilpailuissa 2023.
The Reincarnation of Benjamin Breeg

| ”The Reincarnation of Benjamin Breeg” Iron Maiden |
| --- | --- | --- |

Singlen tiedot
 Albumilta: A Matter of Life and Death
 Julkaistu: 16. elokuuta 2006
 Tuottaja(t): Kevin Shirley
 Tyylilaji: heavy metal
 Kesto: 07.21
 Levy-yhtiö: Columbia Records, EMI
Iron Maidenin muut singlet
| ”The Trooper (live)” 2005 | ”The Reincarnation of Benjamin Breeg” 2006 | ”Different World” 2006 |
The Reincarnation of Benjamin Breeg on Iron Maidenin vuonna 2006 julkaistun albumin A Matter of Life and Death raita numero 7 ja ensimmäinen albumilta irrotettu single. Kappale julkaistiin Suomessa 16. elokuuta  ja se meni viikolla 34 Suomen virallisella singlelistalla heti sijalle 1. Single meni myös ainakin Ruotsissa ja Espanjassa suoraan listakärkeen.
The Reincarnation of Benjamin Breeg on kitaristi Dave Murrayn säveltämä ja Steve Harrisin sanoittama, 7:22 pitkä ja sellaisenaan poikkeuksellisen pitkä single-julkaisuksi. Yhtyeen basisti ja keulahahmo Steve Harris selostaa tätä päätöstä yhtyeen kotisivuilla näin: "Levy on monella tapaa erittäin tiivistunnelmainen, joten halusimme ensimmäisen singlen kuvastavan sitä parhaalla mahdollisella tavalla sen sijaan, että olisimme tyytyneet julkaisemaan jonkun lyhyemmän raidan vain tyydyttääksemme single-listojen toiveet. Benjamin Breeg on mainio esimerkki tämän levyn tunnelmista todella raskaine riffeineen ja synkkine, tunnelmallisine ja voimakkaine sanoituksineen, jotka saavat sen edustamaan sitä, mitä levy meille merkitsee. Niinpä se oli meille luonnollinen valinta."
Singlestä julkaistiin kaksi eri versiota, jotka koostumuksensa puolesta eivät sovellu Britannian single-listalle. Iron Maidenin manageri Rod Smallwood kommentoi asiaa seuraavasti: "Listalla on erinäisiä sääntöjä, jotka säätelevät kappaleiden lukumäärää, enimmäispituutta, hintarakennetta ja kaikkea muuta mahdollista. Uutena Maiden-singlenä me yksinkertaisesti julkaisemme kahden kappaleen CD:n, The Reincarnation of Benjamin Breeg ja Hallowed Be Thy Name (Legends Sessions -versio) ja jos se on liian pitkä tullakseen hyväksytyksi listoille, niin sittenhän on. Meille ei ole ongelma, jos meitä ei hyväksytä listoille."
Levy-yhtiö EMI julkaisi lisäksi erityisen 10-tuumaisen vinyylin. Sen mukana tulee keräilykuva 'Crossed Guns' -logo, joka on sama, kuin A Matter of Life and Death -levyn kansikuvassa näkyvän panssarivaunun katolla hulmuavassa lipussa. Kummankin painoksen B-puolena olevat kappaleet ovat peräisin vuoden 2005 "Radio 1 legends" -nauhoituksista, jotka tehtiin varta vasten Zane Lowen show'ta varten.
Kappaleet > CD

The Reincarnation of Benjamin Breeg (Murray, Harris) – 7:21
Hallowed Be Thy Name (Radio 1 'Legends' nauhoitus) (Harris) – 7:13
Kappaleet > Promo edition

The Reincarnation of Benjamin Breeg (Murray, Harris) – 7:21
The Reincarnation of Benjamin Breeg (Rock club versio) (Murray, Harris) – 5:25
Kappaleet > 10" vinyyli

The Reincarnation of Benjamin Breeg (Murray, Harris) – 7:21
Run To The Hills (Radio 1 'Legends' nauhoitus) (Harris) – 3:59
The Trooper (Radio 1 'Legends' nauhoitus) (Harris) – 3:56